خزرده‌کی شاه‌د‌نیز 2 طبیعی گاز یاتاغیندا اینشا ائدیلن پلاتفورم‌لاردان ایلکینده مونتاژ مرحله‌سینه گئچیلدیگی بیلدیریلدی.
بریتیش پترولیوم آذربایجان افیسین‌دن اوئریلن آچیقلامایا گؤره، شاه‌د‌نیز 2 یاتاغیندا یئرلشیم بلوک‌لاری و تکنیکی تجهیزات پلاتفورمونون اوست یاپیلاری‌نین باشارییلا یئرینه یئرلشدیریلدیگی ایفاده ائدیلدی.
داها اؤنجه گمیده یئرلشن تکنیک اکیبین ده پلاتفورما داشیندیق‌لاری، مونتاژ ایشلرینه باشلادیق‌لاری قید ائدیلدی.
شاه‌د‌نیز 2، بیر بیرینه کؤرپو ایله بیرلشه‌جک ایکی پلاتفورمادان و 26 قویودان اولوشا‌جاق.
شاه‌د‌نیز 2دن چیخاریلا‌جاق طبیعی گازین، گونئی قافقاز بورو کمری، ترانس آنادولو بورو کمری (تاناپ) و ترانس آدریاتیک بورو خطین‌دن (تاپ) اولوشان گونئی گاز دهلیزی ایله تورکیه و آوروپایا گؤندریلمه‌سی نظرده توتولور.
ایلک طبیعی گاز آخیشی‌نین 2018.جی ایلده تامین ائدیلمه‌سی، ایللیک 6 میلیارد مکعب متر طبیعی گازین تورکیه‌یه، 10 میلیارد مکعب متر طبیعی گازین ایسه آوروپایا گؤندریلمه‌سی پلانلاشدیریلیر.
